Размова сняжынак
*Ніна Галіноўская*

Мы — вясёлыя сняжынкі,

І сябруем мы з зімой,

Мы — сняжынкі­балерынкі,

Мы танцуем танец свой.

Ах, як хочацца нам болей

Пакружыцца над зямлёй!

Апускаемся паволі

І гамонім між сабой:

— Я саджуся на галінку.

— Я — на плот.

— А я — на дах.

— Апушчуся на сцяжынку.

— Сяду я на правадах.

Мы — вясёлыя пушынкі,

Мы танцуем угары,

Мы — сняжынкі­балерынкі.

Танец наш — для вас, сябры!